armvectores/hy_wikipedia_2023 huggingface dataset:
Արգայաշի շրջան

Արգայաշի շրջան (ռուս.՝ Аргаяшский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1930 թվականին։ Վարչական կենտրոնը՝ Արգայաշ։


== Աշխարհագրություն ==
Շրջանի տարածքի մակերեսը կազմում է 2791 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 42528 մարդ։ Բնակչության խտությունը կազմում էր 15,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Mnet

Mnet (сокр. от Music Network), հարավկորեական կաբելային երաժշտական հեռուստաալիք, որի սեփականատերը CJ E&M ընկերությունն է (CJ Group հոլդինգի ստորաբաժանում)։


== Հայեցակարգ ==
Mnet-ը կարելի է անվանել կորեական «MTV»։ Դրա թեմատիկ ուղղությունը կորեական փոփ երաժշտությունն է (K-pop), թիրախային լսարանը երիտասարդությունն է։


== Անվանում ==
Նախկինում անունը գրվել է «m.net»։
Հեռուստաալիքի վեբ կայքի միջազգային (անգլերեն) տարբերակը (global.mnet.com) զարգացել է կորեական փոփ երաժշտությանը նվիրված հայտնի կայքի և 2013 թվականի ապրիլից տեղի է ունեցել նրա ռեբրենդինգը. այն վերանվանվել է «Mwave» և այժմ ներկայանում է որպես աշխարհում կորեական փոփ-երաժշտությանը նվիրված թիվ մեկ վեբ կայք։


== Հաղորդումներ ==
Հեռուստաալիքի առավել հայտնի երաժշտական ծրագրերի է «M! Countdown»-ը։ Ամեն տարի անցկացվում է «Mnet Asian Music Awards» (MAMA) երաժշտական մրցանակների հանձնման արարողությունը, որը Հարավային Կորեայի խոշորագույն երաժշտական մրցանակներից մեկն է։


== Ծանոթագրություններ ==


== Արտաքին հղումներ ==
Mnet  էջը Յություբ տեսահոսթինգում
Ամբողջ աշխարհ
Mwave Archived 2016-07-22 at the Wayback Machine.
Прямая трансляция отдельных программ телеканала Mnet Archived 2016-07-22 at the Wayback Machine.
Mwave в социальной сети Facebook
Mwave Թվիթթերում
[+Mnet Mnet] էջը Google+ սոցիալական ցանցում
Կորեա
Mnet в социальной сети Facebook
Mnet Թվիթթերում
Ամերիկա
Mnet America Archived 2016-08-08 at the Wayback Machine.
Թաշնիկ

Թաշնիկ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Հարթավայրային գայլ

Հարթավայրային գայլ (լատ.՝ Canis lupus nubilus), որն անվանվում է նաև Գոմեշի գայլ, գորշ գայլի տարատեսակներից է։ Այն Միացյալ Նահանգներում և Կանադայում ամենաշատ հանդիպվող գայլն է։ Ապրում է այս երկու երկրների սահմանային վայրերում՝ Մեծ Լճեր, և Կանադայի ամբողջ արևելյան հատվածում։
565

565 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 565 թվականն է, 
VI դարի 65-րդ տարին։


== Դեպքեր ==


== Ծնունդներ ==


== Մահեր ==
Պետրովկա (գյուղ, Գրյազինսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 679 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարկադրված վայրէջք

Հարկադրված կամ պարտադրված վայրէջք, ինքնաթիռի վայրէջք, որը տեղի է ունենում օդաչուի կառավարումից անկախ, այսպես՝ եղանակային պայմաններ, շարժիչի կամ ինքնաթիռի այլ համակարգերի խափանում, որոնք դարձնում են թռիչքը անհնարին։ Այս եզրույթը նույնպես օգտագործվում է այլ ինքնաթիռների կողմից պարտադրված վայրէջքի դեպքում։

Ինքնաթիռները կատարում են հարկադրված վայրէջք արտակարգ իրավիճակներում, երբ ի հայտ է գալիս անսպասելի և լուրջ վտանգ ինքնաթիռին կամ ուղևորների առողջությանը, կամ եթե ուղևորներից մեկի կամ անձնակազմի անդամներից մեկի համար հրատապ անհրաժեշտություն է ծագում լինել գետնի վրա, օրինակ՝ շտապ բժշկական օգնության անհրաժեշտության պարագայում։ Սովորաբար ինքնաթիռը ընտրում է ամենամոտ համապատասխան օդանավակայանը կամ ռազմաօդային բազան, որտեղ թռիչքների կառավարման անձնակազմը օժանդակում է վայրէջքին տալով բարձր առաջնահերթություն։
Ինքնաթիռը կարող է ենթարկվել պարտադրված վայրէջքի, եթե այն մտել է «հակառակորդի» օդային տարածք։ Համաձայն միջազգայնորեն ընդունված ընթացակարգի ռազմական ինքնաթիռը մոտենում է խախտում կատարած ինքնաթիռին ներքևից դեպի ձախ, որպեսզի այն լավ տեսանելի լինի պարտադրվող ինքնաթիռի հրամանատարին, ով հիմնականում նստած է ինքնաթիռի ձախ նստատեղում։ Պարտադրող ինքնաթիռը ճոճում է թևերը, որպես պարտադրված վայրէջք կատարելու պահանջ։
Միջազգային օրենքը կարգավորում է խախտող ինքնաթիռի հետ վարվելակարգը՝

... ինքնաթիռը, որը իրեն չի բացահայտում, մուտք է գործում օդային տարածք առանց պատշաճ թույլտվության, հրաժարվում է հետևել առաջադրված ուղղուն, ուղղվում է արգելափակված գոտի, կամ խախտում է թռիչքների արգելքը, համապատասխան  կանոնակարգերի խստիվ պապանմամբ, կարող է ենթարկվել հետապնդման, բացահայտման և ուղեկցման դեպի առաջադրված ուղի կամ արգելված գոտուց դուրս, կամ կարող է պատադրվել կատարելու վայրէջք տվյալ տարածքի ռազմական ինքնաթիռների կողմից։


== Տես նաև ==
Կոշտ վայրէջք
Փափուկ վայրէջք


== Ծանոթագրություններ ==


== Արտաքին հղումներ ==
Կորեական ավիաուղիների 007 թռիչքի ինքնաթիռի խոցումը ԽՍՀՄ-ի կողմից և դրանից հետո ներդրված ուղևորների անվտանգության կանոնները Farooq Hassan – The International and Comparative Law Quarterly, Vol. 33, No. 3 (Jul., 1984), pp. 712–725
Կառլեն Ավետիսյան (այլ կիրառումներ)

Կառլեն Ավետիսյան անուն-ազգանունը կարող է վերաբերել հետևյալ անձանց՝

Կառլեն Կարապետի Ավետիսյան (1940-2004), հայ գեղանկարիչ։
Կառլեն Իշխանի Ավետիսյան (1952), ՀՀ-ում ԼՂՀ մշտական ներկայացուցիչ։


== Ծանոթագրություններ ==
Հադրութի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Հադրութ քաղաքի պատմության և մշակույթի հուշարձանների ցանկը։ Ցանկում ներառված է ընդամենը 6 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Սուրեն Պողոսյան (գրող)

Անվան այլ կիրառումների համար տե՛ս՝ Սուրեն Պողոսյան (այլ կիրառումներ)Սուրեն Արշավիրի Պողոսյան (սեպտեմբերի 29, 1950(1950-09-29), Զովաբեր, Սևանի շրջան, Հայկական ԽՍՀ, ԽՍՀՄ), հայ բանաստեղծ։ Հայաստանի գրողների միության անդամ (1991)։


== Կենսագրություն ==
Սուրեն Պողոսյանը ծնվել է 1950 թվականի սեպտեմբերի 29-ին, Սևանի շրջանի Զովաբեր գյուղում։ Հանրապետական մամուլում լույս են տեսել Պողոսյանի ազգային և հոգևոր թեմաներով հոդվածները, որտեղ մարդու և ազգի հարատևման պայման են համարվում առաքինին ու բարոյականը՝ մարդու ապրելու խնդիրը տեսնելով Աստծու կամքը ճանաչելու և կատարելու մեջ։ Զբաղվում է նաև թարգմանությամբ։


== Երկեր ==
Աստղ ուղեցույց, Երևան, 2013։
Լեռան խորալ, Երևան, 2009։
Սուրբ ծնունդ, Երևան, 2002։
Մտածումի ծաղիկներ, Երևան, 1999։
Կապույտ կացարան, Երևան, 1995։


=== Թարգամանություններ ===
Պալակեր, Ճանապարհ, Երևան, 2000։
Աստծու կանչը, պատգամներ, Երևան, 2000։
Հովհաննես Ոսկեբերան, Ասույթներ, Երևան, 1999։


== Ծանոթագրություններ ==
Չեխիայի ֆուտբոլի ազգային հավաքական

Չեխիայի ֆուտբոլի ազգային հավաքականը ներկայացնում է Չեխիայի ֆուտբոլի ասոցիացիան ընկերական խաղերում և այլ մրցարշարերում։ Վերահսկող մարմինը հանդիսանում է Չեխիայի Ֆուտբոլի Ֆեդերացիան։ Մասնակցել է ՖԻՖԱ-ի և ՈՒԵՖԱ-ի կազմակերպած մրցարշարերին։ Հավաքականը հիմնադրվել է Չեխոսլովակիայի անկումից հետո՝ 1901 թ։ 1901-1992 թթ. ստեղծվեց առաջին Չեխական ակումբը։ 1996 թ. աշխարհի խաղերում Չեխիան ցույց տվեց իր լավագույն արդյունքը։ Չնայած իր վաղ հաջողությունների Չեխիան շարունակեց քրտնաջան մարզումները Գերմանիայի առաջնությանը մասնակցելու համար։ Չեխիան այն եզակի երկրներից է որոնք մասնակցել են բոլոր վերջին հինգ առաջնություններին։ 2004 թ. առաջնությանը Չեխիան հասավ մինչև կիսաեզրափակիչ՝ գրավելով չորրորդ տեղը։


== Ծանոթագրություններ ==


== Արտաքին հղումներ ==
ՈՒԵՖԱ-ի կայքէջում
Ռավելլո

Ռավելլո (իտալերեն՝ Ravello), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2506 մարդ, բնակչության խտությունը կազմում է 358 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 84010, հեռախոսային կոդ՝ 089։


== Ծանոթագրություններ ==
Մանսիու Լիմա

Մանսիու Լիմա (պորտ.՝ Mâncio Lima), համայնք Բրազիլիայում՝ Ակրի նահանգի կազմում։ Գտնվում է Վալի դու Ժուրուայի մարզում։ Մտնում է Կրուզեյրու դու Սուլի գավառի կազմի մեջ։ Բնակչությունը կազմում է 13 785 մարդ՝ 2007 թվականի տվյալներով։ Գրավում է 4 672,321 կմ2 տարածք։ Բնակչության խտությունը՝ 3,0 մարդ/կմ²։
Քաղաքի հովանավորն է համարվում սուրբ Սեբաստիանը։ Քաղաքի տոնը նշվում է մայիսի 30-ին։


== Պատմություն ==
Քաղաքը հիմնադրվել է 1977 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 49 704 726,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 3 899,33 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,642 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Մանսիու Լիմայի մասին
Մանսիու Լիմայի տեսարժան վայրերը(չաշխատող հղում)
Աստերոիդների ցանկ (196701-196800)

Աստերոիդների ցանկ (196601-196700)  • Աստերոիդների ցանկ  • Աստերոիդների ցանկ (196801-196900)
 Աստերոիդների ցանկ (196601-196700)  • Աստերոիդների ցանկ  • Աստերոիդների ցանկ (196801-196900)
Պետր Պոլ

Պետր Պոլ (դեկտեմբերի 5, 1940(1940-12-05), Համբուրգ, Նացիստական Գերմանիա), շվեդացի հեղինակ և նախկին ռեժիսոր,կարճամետրաժ ֆիլմերի սցենսրիստ։Ստացել է մի քանի մրցանակներ իր գրքերի և ֆիլմերի համար։


== Կենսագրություն ==
Պետր Պոլը ծնվել է 1940 թ.ի դեկտեմբերի 5֊ին Գերմանիայի Համբուրգ քաղաքում։2րդ Համաշխարհային պատերազմի տարիներին կորցրել է հորը և 1945 թվականին մոր հետ տեղափոխվել է Շվեդիա,որտեղ 1947 թ.ին սկսել է հաճախել դպրոց,ապա Ստոկհոլմի Սոդրա Լատին գիմնազիան։Այդ ընթացքում նա լավ արդյունքներ էր ցուցաբերում վազքում,բայց 19 տարեկանում հրաժարվում է դրանից։Իր կյանքի 15ից 30 տարիները նկարագրված են իր  գրքերից մեկում։
Ուսումնասիրել է մաթեմատիկա և ֆիզիկա։1963 թ.ից մի քանի տարի աշխատել է Շվեդիայի ազգային պաշտպանության հետազոտությունների ինստիտուտում։ Մի քանի տարի անց կրկին վերադարձել է համալսարան և շարունակելով ուսումը ստացել է դոկտորի աստիճան։Այնուհետև աշխատում է որպես թվային վերլուծության դասախոս և գրում մի շարք դասագրքեր։
1980 թ.ին Պոլը սկսում է ֆիլմարտադրությունը և իր աշխատանքի համար արժանանում տարբեր մրցանակների։
Գրողի կարիերան սկսում է 1983ին և երկու տարի անց հրապարակում իր առաջին և ամենահաջողված գիրքը՝<<Ջոննի, իմ ընկեր>> անվամբ։Այդ ժամանակից ի վեր նա հրապարակել է ավելի քան 26 գեղարվեստական գրքեր։


== Ծանոթագրություններ ==


== Աղբյուրներ ==
http://www.nada.kth.se/~pohl/texter/Filmer/Filmverkst.html
http://www.nada.kth.se/~pohl/Glittra.html
http://www.nada.kth.se/~pohl/texter/PPsvar.html
https://web.archive.org/web/20080423063330/http://www.nada.kth.se/~pohl/Saknar.html
Զելբ

Զելբ (գերմ.՝  Selb), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 15894 մարդ (ըստ 2010 թվականի դեկտեմբերի 31-ի)։ Տարածքը կազմում է 62.34 կմ²։ Պաշտոնական կոդ՝ 09 4 79 152։


== Պատկերասրահ ==

		
		


== Ծանոթագրություններ ==


== Արտաքին հղումներ ==
պաշտոնական կայք
Արա Գուրզադյան

Արա Սարգսի Գուրզադյան (սեպտեմբերի 11, 1953(1953-09-11), Երևան, Հայկական ԽՍՀ, ԽՍՀՄ - դեկտեմբերի 1, 2003(2003-12-01)), հայ նկարիչ, մշակութաբան, փիլիսոփա, «Ռուբիկոն» գեղարվեստական-մշակութաբանական հանդեսի գլխավոր խմբագիր։ 
Ճարտարապետ Սարգիս Գուրզադյանի որդին։


== Կենսագրություն ==
Արա Գուրզադյանը ծնվել է 1953 թվականին, Երևան քաղաքում։ 1970 թվականին ավարտել է ֆիզիկոմաթեմատիկական թեքումով դպրոց և ընդունվել Երևանի պետական համալսարանի ֆիզիկայի ֆակուլտետը։ 1975 թվականին ավարտել է համալսարանն ու ստացել ֆիզիկոս-տեսաբանի որակավորում։ Որպես գիտաշխատող մի քանի տարի աշխատել է տարբեր գիտահետազոտական ինստիտուտներում։ 1982-2003 թվականներին դասավանդել է կերպարվեստ և գրաֆիկա Հենրիկ Իգիթյանի անվան Գեղագիտության ազգային կենտրոնում։ Եղել է նույն կենտրոնի և Հայկական բաց համալսարանի կողմից համատեղ հիմնադրված Կերպարվեստի ֆակուլտետի դեկանը, դասավանդել է Արվեստի պատմություն, Կրոնի պատմություն, Կերպարվեստ և Մշակութաբանություն։
1992-1997 թվականներին ապրել և աշխատել է Գերմանիայում։ Անհատական ցուցահանդեսներ է ունեցել Գերմանիայում և Հայաստանում։
Եղել է «Ռուբիկոն» գեղարվեստական-մշակութային եռամսյա հանդեսի համահիմնադիր և գլխավոր խմբագիր։ Թարգմանությունների հեղինակ և համահեղինակ է, բազմաթիվ հոդվածների հեղինակ և գրքերի խմբագիր է։
2002 թվականին պարգևատրվել է Հայաստանի մշակույթի նախարարության Ոսկե մեդալով՝ մշակութային կյանքի զարգացման և մշակույթի ոլորտում մեծ նվաճումների և ներդրման համար։
Արա Գուրզադյանի աշխատանքները գտնվում են Երևանի ժամանակակից արվեստի թանգարանում, Երևանի «Ակադեմիա պատկերասրահում»։ Ունի բազմաթիվ մասնավոր հավաքածուներ Հայաստանում և արտասահմանում։
Մահացել է 2003 թվականի դեկտեմբերի 1-ին։


== Ընտանիք ==
Աղջիկը՝ Մարիամ Գուրզադյանը գերմանակական լեզուների մասնագետ է։


== Անհատական ցուցահանդեսներ ==
Կասել, Ֆրայբուրգ, Շտուտգարտ (1992-1997)
«Ակադեմիա պատկերասրահ» (Երևան, 2001)
Ցուցահանդես՝ նվիրված «Ակադեմիա պատկերասրահի» 50 ամյակին (2004)
«Հայացք հայացքի ետևում», «Ակադեմիա պատկերասրահ» (2004)


== Թարգմանություններ ==
Ռուդոլֆ Շտայները և նրա «Ազատության փիլիսոփայությունը»
Վասիլի Կանդինսկի «Հոգևորն արվեստում», (համահեղինակ)


== Ծանոթագրություններ ==


== Արտաքին հղումներ ==
Արա Գուրզադյան
Ավետարան (4818)

Ավետարան (4818), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4818 թվի տակ։ Ձեռագիրը գրվել է 1316 թվականին Հովսիան գրչի,  Հակոբ գրչի կողմից՝ Հագարակն գյուղում։ Ստացողը եղել է Պարոն Հովհաննեսն։ Գրված է թղթի վրա, որը ունի 33x23 չափս։ Ձեռագիրը կազմված է  285 թերթից։ Գրված է երկսյուն, բոլորգրով։ Ունի տերունական 25, ավետարանիչ 1, խորան 10, կիսախորան և լուսանցազարդ   մանրանկարներ։ Պահպանակը ունի 2 էջ, գրված է՝ մագաղաթի վրա՝ ուղղագիծ երկաթագրով, Քարոզգիրք։ Կազմը` կաշեպատ տախտակ դրոշմազարդ, արծաթյա 6 խաչով և կոստղապատ, աստառը՝ զարդահյուս մետաքս։ Հիշատակարաններ գրչի՝ 90բ, 139բ, 217ա, 278բ, ստացողի՝ 279բ, 281ա, հետագայի՝ 90բ, 139բ, 217ա, 279բ (14-րդ դար), 281բ (1407թ.), 280բ (1410թ.), 280ա (1432թ.), 283բ (1585թ.):


== Ծանոթագրություններ ==
Յահվե

Յահվե (եբրայերեն՝ יהוה‎), Աստծո ընդունված անունը հուդայականությունում, օգտագործվում է Հին Կտակարանում (Թանախում)։ Համաձայն Աստվածաշնչի, հրեաներին այդ անունը բացվել է Մովսեսի միջնորդությամբ։


== Տես նաև ==
Աստծո անունները հուդայականությունում
Վազգեն Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Վազգեն Արշալույսի Գաբրիելյան (հունվարի 20, 1937(1937-01-20), Արտիմետ, Վաղարշապատի շրջան, Հայկական ԽՍՀ, ԽՍՀՄ), հայ գրականագետ, բանասիրական գիտությունների դոկտոր (1979), պրոֆեսոր (1981)։ ԽՍՀՄ գրողների միության անդամ 1978 թվականից։


== Կենսագրություն ==
Ծնվել է Էջմիածնի շրջանի Ալիբեկլու (այժմ՝ Արտիմեդ) գյուղում։ 1955 թվականին ավարտել է Էջմիածնի մանկավարժական ուսումնարանը, 1960 թվականին՝ ԵՊՀ բանասիրության ֆակուլտետի հայոց լեզվի և գրականության բաժինը։ 1960-1966 թվականներին աշխատել է «Երևանի համալսարան» թերթում նախ որպես գրական աշխատող, ապա՝ պատասխանատու քարտուղար, 1966 թվականից՝ ԵՊՀ բանասիրության ֆակուլտետի խորհրդահայ (այժմ՝ հայ նորագույն) գրականության ամբիոնում։ 1981 թվականից նույն ամբիոնի վարիչն է։ 1996-2000 թվականներին եղել է բանասիրության ֆակուլտետի դեկանը։
1964 թվականին «Ռուբեն Որբերյանի կյանքը և ստեղծագործությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1979 թվականին «Դանիել Վարուժան» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։
Վազգեն Գաբրիելյանը մեծ ներդրում ունի ինչպես սփյուռքահայ գրողների (Վահան Թեքեյան, Դանիել Վարուժան, Մուշեղ Իշխան) երկերի, այնպես էլ տարբեր հեղինակների չափածո և արձակ ստեղծագործությունների ժողովածուների հրատարակության գործում։  ԽՄԿԿ անդամ 1962 թվականից։


== Երկերի մատենագրություն ==
Իմ կանաչ հինավուրց թթենին (արձակ բանաստեղծություններ), Երևան, 1962, 50 էջ։
Ռուբեն Որբերյան, Երևան, 1964, 116 էջ։
«Լենինի կերպարը հայ գրականության մեջ», Երևան, 1969, 44 էջ։
Արևմտահայ բանաստեղծներ. գրական դիմագծեր, Երևան, Երևանի համալսարանի հրատարակչություն, 1971, 216 էջ։
Սովետական Հայաստանը և սփյուռքահայ գրողները, Երևան, «Գիտելիք», 1975, 28 էջ։
Դիմանկարներ (սփյուռքահայ գրողներ), Երևան, «Սովետական գրող», 1976, 204 էջ։
Դանիել Վարուժան։ Կյանքը և գործը, Երևան, Երևանի համալսարանի հրատարակչություն, 1978, 432 էջ։
Սփյուռքահայ գրականություն, Երևան, 1987։
Դասականների ժամանակը, Երևան, 1997։
Գրավոր խոսք, Երևան, 2004։
Գրականության մեր ժամանակը, Երևան, 2006։
Սփյուռքահայ գրականություն, Երևան, 2008։


== Պարգևներ և կոչումներ ==
Մովսես Խորենացու մեդալ (2007)։
Հայաստանի Հանրապետության գիտության վաստակավոր գործիչ (2013)։


== Ծանոթագրություններ ==
Բրյուսելցիներ

Բրյուսելցիներ (ֆր.՝ les Bruxellois, հոլ.՝ Brusselaars կամ Brusselaren), առավելապես ֆրանսախոս բնիկներ կամ Բրյուսելի մայրաքաղաքային տարածաշրջանը ձևավորող 19 համայնքների բնակիչներ։ Բնակվում են ինչպես մայրաքաղաքում (շուրջ 0.6 մլն մարդ կամ բնակչության 60%-ը), այնպես էլ Բրյուսելի ագլոմերացիայում (ծայրամաս), որտեղ շատերը տեղափոխվել են ենթաուրբանիզացիայի գործընթացի ընթացքում։ Բնիկ բրյուսելցիներից բացի քաղաքում բնակվում են վաղ և ուշ ալիքի զգալի թվով ներգաղթյալներ (0.3 մլն), ինչպես նաև միջազգային ուսանողներ և վտարանդիներ (մոտ 0,1 մլն)։


== Ինքնություն ==
Բրյուսելցիները համեմատաբար երիտասարդ ազգագրական խումբ են, ձևավորվել են 1830 թվականի հեղափոխությունից հետո ունիտար Բելգիայում։ Ժամանակակից բրյուսելցիները մեծ մասամբ ֆրանսախոս են, որը բացատրվում է մայրաքաղաքի աստիճանաբար գալլացմամբ։ Նրանց կազմում էին ընդգրկվել տեղի գերմանախոս ֆլամանդացիները (ֆրանս-նիդերլանադական երկլեզուները և խառն ընտանիքների անդամները), Ռուսաստանից, Լեհաստանից, Ֆրանսիայից և այլ եվրոպական երկրներից եկած ներգաղթյալներ, այստեղ աշխատանք որոնող վալոն գյուղացիներ և բանվորներ (20-րդ դարի առաջին կեսի հյուսիսեվրոպացի ներգաղթյալներ՝ իտալացիներ, իսպանացիներ, պորտուգալացիներ), նախկին ֆրանսախոս գաղութների (Կոնգո, Մարոկկո, Ալժիր) և Եվրոպական Միության նոր անդամ-պետությունների (Ռումինիա, Լեհաստան և այլն) ուշ ժամանակաշրջանի ներգաղթյալներ։ Բրյուսելցիները ձևավորվել են բարձր-ուրբանիզացված մայրաքաղաքային միջավայրում (որը որպես լինգվա ֆրանկա ընտրել էր ֆրանսերենը) տարրասեռ տարրերի սինթեզի արդյունքում։
Նրանց մշակույթը, ինքնությունը և աշխարհայացքը տարբերվում է ֆրանսախոս վալոնների հայացքներից։ 20-րդ դարի երկրորդ կեսին բրյուսելցիների ինքնագիտակցությունն է՛լ ավելի հեռացավ վալոնների ինքնագիտակցությունից այն պատճառով, որ Բրյուսելը դարձավ դաշնային թագավորության երեք սուբյեկտներից մեկը, և բացի այդ, լեզվական սահմանների անցկացումից հետո, դե-յուրե դարձավ լեզվական կղզյակ, չնայած՝ դե-ֆակտո այդպիսին չէ։
Այնուամենայնիվ, վալոնների և բրյուսելցիների քաղաքական հակումները Բելգիայի փլուզման դեպքում Բրյուսելի և Վալոնիայի ապագայի վերաբերյալ էապես տարբերվում են։


== Տես նաև ==
Բրյուսելի լեզուներ
Բրյուսել-Հալլե-Վիլվոորդե
Ֆրանկո-ֆլամանդական կոնֆլիկտը Բելգիայում


== Ծանոթագրություններ ==
Սապրիկինո-2

Սապրիկինո-2 (ռուս.՝ Сапрыкино-2), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստուդենեց (գյուղ, Միխայլովսկի շրջան)

Անվան այլ կիրառումների համար տե՛ս՝ ՍտուդենեցՍտուդենեց (ռուս.՝ Студенец), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեգենդ Սուրամի ամրոցի մասին

Լեգենդ Սուրամի ամրոցի մասին, Սերգեյ Փարաջանովի նշանավոր ֆիլմերից։ Այն թողարկվել է 1984 թվականին։


== Սյուժե ==
Ֆիլմը հմայիչ երիտասարդի մասին վրացական լեգենդի էկրանավորումն է։ Երիտասարդը համաձայնում է մտնել Սուրամի ամրոցի պատի մեջ, քանի որ միայն այդ դեպքում ամրոցը կդիմանա թշնամու հարձակմանը։


== Դերերում ==
Սոֆիկո Ճիաուրելի — Գուլիսվարդի (Վարդո)
Լելա Ալիգաշվիլի — Վարդոն երիտասարդ տարիքում
Դավիթ Աբաշիձե — Օսման աղա
Զուրաբ Կպշիձե — Դուրմիշխան
Լևան Ուչանեյշվիլի — Զուրաբ
Վերիկո Անջափարիձե — ծեր գուշակ
Մզիա Արաբուլի
Պաատա Բարաթաշվիլի


== Ծանոթագրություններ ==


== Արտաքին հղումներ ==
Parajanov.com
Վառնի

Վառնի (էստ․՝ Varni), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փղախտ

Փղախտը հազվադեպ հանդիպող հիվանդություն է, որը կապված է ավշային անոթների խանգարման հետ։ Ավշային համակարգի հիմնական ֆունկցիան մարդու մարմնում հեղուկի հավասարակշիռ վիճակը պահելն է, հետևաբար այս համակարգի ֆունկցիոնալ խանգարման դեպքում ուռչում են դրա տակ գտնվող մաշկն ու հյուսվածքները, ինչը առաջացնում է մարդու մարմնի որևէ մասի (ստորին վերջույթներ, արտաքին սեռական օրգաններ, երբեմն նաև՝ դեմք, վերին վերջույթներ) չափերի անկայուն և անկառավարելի մեծացում։ Հիվանդությունը մեծ մասամբ հանդիպում է Աֆրիկական երկրներում։
Այս հիվանդության առաջացման հիմնական պատճառը այնպիսի մակաբույծ ճիճուներն են, ինչպիսիք են՝ Brugia malayi-ն, Wuchereria bancrofti-ն, B. Timori-ն և այլն։ Նշված մակաբույծ ճիճուները խայթում են մարդուն, որի հետևանքով այդ ճիճուների թրթուռները ներթափանցում են մարդու արյան հոսքի մեջ, իսկ այնտեղից էլ ավշային համակարգ և այս ճանապարհով սկսում են վնասել ավշային համակարգի գործունեությունը։


== Նախանշաններ ==
Այս հիվանդության առկայությունը վկայող առաջնահերթ նախանշաններն են մարմնի վարակված մասի աննորմալ ուռչումն ու մեծացումը, ինչպես նաև մաշկի կոշտացումն ու խոցերով ծածկվելը։ Որպես նախանշաններ կարող են հանդիսանալ նաև տենդը, ջերմությունը և վարակված շրջանում ցավերի առկայությունը։


== Բուժում ==
Հիվանդությունը բուժման համար անհրաժեշտ է է ոչնչացնել ավշային համակարգ ներթափանցած ճիճուներին և դրանց թրթուռները։ Ոչնչացնել հնարավոր է օգտագործելով դեղամիջոցներ, մասնավորապես՝ albendazole և diethylcarbamazine։ Albendazole-ը հաճախ օգտագործվում է ivermectin-ի հետ միասին, թեև վերջինս արդյունավետ չի պայքարում մեծ ճիճուների դեմ։ Իսկ diethylcarbamazine-ը փոքրացնում է լայնացած ավշային հանգույցների չափերը։ Ընդհանուր առմամբ այս հիվանդության արդյունավետ բուժումը կախված է դրա շուտ հայտնաբերելուց և հիվանդությունը ճիշտ գնահատելուց։


== Ծանոթագրություններ ==


== Արտաքին հղումներ ==
Փղախտի մասին բլոգ
elephantiasis-փղախտ
(9820) Հեմպել

(9820) Հեմպել (անգլ.՝ Hempel), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,349955 ա. մ., առավելագույնը մոտենում է 2,0099 ա. մ. հեռավորության վրա և հեռանում 2,69 ա. մ.։ Արեգակի շուրջ մեկ ամբողջական պտույտ է կատարում 1315,79 երկրային օրվա ընթացքում, իր ուղեծրով շարժվելով միջինում 0,273599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9820) Հեմպել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
To. Day

To. Day (անգլ. թարգմանաբար՝ «Այսօր»), հարավկորեական գըրլ բենդ Fromis 9-ի երկրորդ մինի ալբոմը։ Մինի ալբոմը թողարկվել է 2018 թվականի հունիսի 5-ին` «DKDK (두근두근)» գլխավոր երգով։ Մասնակից Գյուրին չի մասնակցել ալբոմի առաջխաղացմանը Produce 48 ռեալիթի-շոուին մասնակցելու պատճառով։


== Թրեք-լիստ ==


== Չարթեր ==


== Ծանոթագրություններ ==
Բլագոդատ (լեռ)

Անվան այլ կիրառումների համար տե՛ս՝ Բլագոդատ (այլ կիրառումներ)Բլագոդատ (ռուս.՝ Благодать), լեռ Միջին Ուրալի արևելյան լանջին, Ռուսաստանի Սվերդլովսկի մարզում, Կուշվա քաղաքի մոտակայքում։ Երկաթի մագնետիտային հանքանյութերի հանքավայր է։ Բարձրությունը 364 մետր է։ Կազմված է սիենիտներից և պորֆիրիտներից։ Հարուստ է երկաթահանքով (154,9 մլն տ), որն արդյունահանվում է 1735-ից։


== Անվանում ==
Անվանումը տվել է ռուս պատմաբան, աշխարհագետ Վասիլի Տատիշչևը 18-րդ դարի 30-ական թվականներին։ Անվանումը ռուսերենից բառացի նշանակում է «բարեբերություն»։ Ոմանց կարծիքով այդպես է կոչվել երկաթի հարուստ պաշարներ ունենալու պատճառով։ Ոմանք էլ գտնում են, որ անվանումը Աննա կայսրուհու անվան պատճենումն է. հին եբրայերենից այդ անունը նշանակում է «բարեբերություն»։


== Ծանոթագրություններ ==
Նիկոլ Սաբա

Նիկոլ Սաբա (արաբ․՝ نيكول سابا‎‎, իսկական անունը՝ Նիկոլ Շաբա Էլիաս, հունիսի 26, 1974(1974-06-26), Բեյրութ, Լիբանան), լիբանանցի հայտնի փոփ-երգչուհի, դերասանուհի։ Հայրը լիբանանցի է, իսկ մայրը ծագումով հայ է։
1998-2001 թվականներին Նիկոլ Սաբան լիբանանյան The 4 Cats խմբի անդամներից էր։ Նա փոխարինեց Ռուլա Բահնամին, որը նկարահանվել էր խմբի առաջին՝ «Ashra HdashEtnash» տեսահոլովակում։ Խմբի կազմում Նիկոլը ձայնագրվել է 2 ալբոմում՝ «Tic-Tick» և «Layl Nhar», նկարահանվել 4 տեսահոլովակում և LUX Shower Gel գովազդային հոլովակում։ Այնուհետև դարձել է մենակատար երգչուհի, ինչպես նաև զբաղվել դերասանական գործունեությամբ։ Նրա առաջին ալբոմը թողարկվեց 2004 թվականին, իսկ առաջին ֆիլմը էկրան բարձրացավ 2003 թվականին։ Հաջողություն էին վայելում եգիպտական ֆիլմերում խաղացած դերերը։
2004 թվականին Sayyedati ամսագրի կողմից ստացել է մրցանակ՝ որպես լավագույն երգչուհի։


== Ֆիլմագրություն ==
2003 - El Tagroba Al Denemarkeyya (Դանիական փորձ)-ը Նիկոլի առաջին դերասանական փորձն էր։ Նիկոլն ընտրվեց եգիպտացի դերասան Ադել Էմամի կողմից իր հետ նկարահանվելու ֆիլմում։ Նիկոլը մարմնավորում էր Անիտա անունով մի դանիացի աղջկա կերպար, ով որոշ ժամանակ ապրելու էր մի եգիպտական ընտանիքում, որն ամբողջապես փոխում է վերջիններիս կյանքը։ 2003 թվականին ֆիլմը մեծ հաջողություն ունեցավ։
2006 - «Tomn Dastet Ashrar»-ը Նիկոլի երկրորդ ֆիլմն է։ Նկարահանվել է այնպիսի կինոաստղերի հետ, ինչպիսիք են Յասմին Աբդել Ազիզը, Մոհամեդ Ռագաբը և Խալեդ Սալեհը։ Նրանք միասին ավազակախումբ են կազմում, միաժամանակ օգնում իրենց ընկերոջը, որը սիրահարվում է։ Նիկոլը մարմնավորում է Լիլիի կերպարը, որը պետք է օգներ ընկերոջն իր սիրո պատմության մեջ։
2006 - Kesset el Hai El Shaabi (արաբ․՝ قصة الحي الشعبي‎‎)-ին Նիկոլի երրորդ ֆիլմն է և առաջին ֆիլմն է, որտեղ գլխավոր հերոսուհու դերն է խաղում։ Այս ֆիլմում Նիկոլը մարմնավորում է մի ծեր երգչի դստեր կերպարը։
2008 - Leelet El Baby Doll (արաբ․՝ ليلة البيبي دول‎‎)
2008 - Amaleyyat Khassa (արաբ․՝ عمليات خاصة‎‎)
2009 - El-Saffah (արաբ․՝ السفاح‎‎)
2012 - Baba (արաբ․՝ بابا‎‎)
2013 - Samir Abul Nil, (արաբ․՝ سمير ابو النيل‎‎)


== Սկավառակագրություն ==


=== Ալբոմներ ===
"Ya Shaghelni" - 2004


=== Սինգլներ ===
"Bali Bik Mashghul"
" Ya Shaghelni Bik"
"Ana Ma Bahebbak" (Չեմ սիրում քեզ)
"Fadel Sawani"
"Wehliftlak Bel ghali"
"Ash'aak"
"Law Fel Omr Leela"
"Kol Lahzet Hob"
"Khallik Makanak" (Կանգնիր, որտեղ ես դու?)
"Albak Mosh Ala Had"
"Ana Tabi Keda" (Սա իմ բնավորությունն է)
"Berahti" (Համակրում եմ)
"Fares Ahlami"


== Ծանոթագրություններ ==


== Արտաքին հղումներ ==
Նիկոլ Սաբա Internet Movie Database կայքում
Նիկոլ Սաբայի պաշտոնական կայքը Archived 2007-10-11 at the Wayback Machine.
Ֆան ակումբի պաշտոնական կայք Archived 2019-05-07 at the Wayback Machine.
Մ.թ.ա. 471


== Դեպքեր ==


== Ծնունդներ ==


== Մահեր ==
Մոլդովկա

Անվան այլ կիրառումների համար տե՛ս՝ Մոլդովկա (այլ կիրառումներ)Մոլդովկա (ռուս.՝ Молдовка), գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում։ Գտնվում է Ադլեր շրջկենտրոնից հյուսիս-արևելք, իսկ Սոչիի կենտրոնից 23 կմ հարավ-արևելք, Մզիմթա գետի աջ ափին, ծովի մակարդակից 80 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 1958 բնակիչ, իսկ 2010 թվականին, այնտեղ ապրում էր արդեն 2245 մարդ` ռուսներ, հայեր, մոլդովացիներ, հույներ և էստոնացիներ, ովքեր զբաղվում են բանջարաբոստանային մշակաբույսերի մշակությամբ և այգեգործությամբ։
Գյուղն ունի ռուս-հայկական միջնակարգ դպրոց, երկու ակումբ, գրադարան, մանկապարտեզ և երկու բուժկայան։ Դպրոցում դասավանդվում է Հայոց լեզու, Հայ գրականություն և Հայ ժողովրդի պատմություն։


== Պատմությունը ==
Գյուղը հիմնադրել են մոլդովացիները` 1880 թվականին, ովքեր 48 ընտանիքով այստեղ են եկել Ռուսական կայսրության Բեսարաբիայի նահանգից։ Հայերը եկել են Սամսունի և Օրդուի շրջակայքի գյուղերից` 1910 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելոուսովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԲելոուսովոԲելոուսովո (ռուս.՝ Белоусово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաունթ Ջոն համալսարանի աստղադիտարան

Մաունթ Ջոն համալսարանի աստղադիտարան (անգլ.՝ University of Canterbury Mt John Observatory (UCMJO), աստղադիտարանի կոդը` — «474»), աստղադիտարան Նոր Զելանդիայի Քենթերբերի տարածաշրջանում գտնվող Տեկապո լճի մոտ, Ջոն լեռան վրա, ծովի մակերևույթից 1029 մետր բարձրության վրա։ Հիմնադրվել է 1965 թվականին։
Աստղադիտարանը Նոր Զելանդիայում ամենախոշորն է և պատկանում է Քենթերբերիի համալսարանին։
Աստղադիտարանը 1963-ից 1969 թվականները ղեկավարել է Ֆրանկ Բեթսոնը, ով էլ մասնակցել է աստղադիտարանի տեղաբաշխման ընտրությանը։ Այժմ աստղադիտարանի ղեկավարն է դոկտոր Կարեն Պոլլարդը։ Աստղադիտարանի հայտնի աշխատակիցներից են Ալան Գիլմորը և Պամելա Կիլմարտինը։
2012 թվականի հունիսին աստղադիտարանին շրջապատով 430 000 հեկտար տարածքը հայտարարվել է Աորակի Մակնեզիի միջազգային մութ երկնքի արգելոց, որը մեկն է աշխարհում նմանատիպ չորս արգելոցներից։ Այս տարածքում Բորտլի սանդղակի ցուցանիշը կազմում է 2։


== Աստղադիտարանի գործիքներ ==
1.8-մ աստղադիտակ միկրոոսպնյակավորման դիտարկումների համար (2004 թվական)
1-մ Դել-Կիրկհամ, ՄակԼիլլի ռեֆլեկտոր (f/7.7 և f/13.5)
0.61-մ «Optical Craftsmen» ընկերության Կասսգրեյնի աստղադիտակ (f/16) - AAVSO ցանցի ռոբոտացված աստղադիտակ։ Օգտագործվում է միայն ԼԿՍ աստղաչափության համար։
0.6-մ Բոլլեր և Չիվենս ընկերության աստղադիտակ (f/13.5 և f/6.25)
0.41-մ MEADE LX200 «Earth & Sky» (f/10) - այցելուների համար աստղադիտակ


== Հիմնական նվաճումները ==
Էկզոմոլորակների նոր դասի (առանց կենտրոնական աստղի, տիեզերքում ազատ տեղաշարժվող մոլորակներ) հայտնաբերում։ Հայտնաբերվել է միկրոոսպնյակավորման դիտարկումների արդյունքում։
Ամենափոքր էկզոմոլորակներից մեկի հայտնաբերում MOA-2007-BLG-192Lb
Հայտնաբերվել են 40 աստերոիդ 1981-ից 1994 թվականները
15357 աստղաչափական դիտարկումներ հրապարակված 1973-ից 2011 թվականները


== Ծանոթագրություններ ==


== Արտաքին հղումներ ==
Մաունթ Ջոն համալսարանի աստղադիտարան
Մաունթ Ջոն համալսարանի աստղադիտարանի վեբ կայք Archived 2009-03-10 at the Wayback Machine.Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Mount John Observatory» բառերով
Գաբալայի ռադիոտեղորոշիչ կայան

Գաբալայի ռադիոտեղորոշիչ կայան կամ Գաբալայի ՌՏԿ (ռուս.՝ Габалинская радиолокационная станция), «Դարյալ» տիպի ռադիոտեղորոշիչ կայան, հրթռրային հարձակման կանխման համակարգի բաղադրիչ մաս, որը գտնվում է ներկայիս Ադրբեջանական Հանրապետության Գաբալա (Կուտկաշեն) քաղաքի մոտ, տվյալ դիպի ԽՍՀՄ-ում կառուցված ինը կայանների մեկը։
2012 թվականի դեկտեմբերի 10-ին հայտնի է դարձել, որ Ռուսաստանը դադարեցրել է Գաբալայի ռադիոտեղորոշիչ կայանի (ՌՏԿ) գործունեությունը, քանի որ 2012 թվականի դեկտեմբերի 9-ին լրացել է «Ռուսաստանի ու Ադրբեջանի կառավարությունների միջև Գաբալայի ՌՏԿ-ի կարգավիճակի, շահագործման սկզբունքների ու պայմանների վերաբերյալ» համաձայնագրի ժամկետը, ռուսական կողմը նոտա է հղել՝ այս տարվա դեկտեմբերի 10-ից Գաբալայի ՌՏԿ-ի շահագործման դադարեցման մասին։
Ռուսաստանը Գաբալայի ՌՏԿ-ն 10 տարով վարձակալել էր 2002 թվականի դեկտեմբերին։ Եվ քանի որ սպառվում էր դրա վարձակալության ժամկետը, վերջինս մտադիր էր պայմանագիրը երկարաձգել մինչև 2025 թվականը։ Սակայն Ադրբեջանը պահանջել էր 43 անգամ ավելացնել տարեկան վարձավճարի չափը՝ 7 միլիոն դոլարից հասցնելով մինչև 300 միլիոն դոլարի։
Կառուցման աշխատանքները ընթացել են 1976 թվականից, ռազմական հերթապահության է անցել 1985 թվականից։ Տեխնիկական ռեսուրս ապահովում է ՌՏԿ-ի աշխատունակությունը մինչև 2012 թվականը։ Այս կառույցը ԽՍՀՄ հակահրթիռային պաշտպանության կարևորագույն մասն էր կազմում և նախատեսված էր խորհրդային պետության հարավային սահմանների պաշտպանության համար։ Կայանի աշխատելու էֆեկտիվ շառավիղը կազմում է 8 հազար կմ։ Դա հերիք էր Հնդկական օվկիանոսի ջրատարածությունից արձակված հրթիռները նկատելու համար, ընդ որում ՌՏԿ-ի տեսադաշտում են ամբողջությամբ Թուրքիայի, Իրաքի, Իրանի, Հնդկաստանի և Մերձավոր Արևելքի բոլոր պետությունների տարածքները։ Գաբալայի կայանի օգնությամբ կարելի է նկատել ոչ թե միայն հրթիռների արձակումները, այլ նաև հետևել դրանց հետագծին, ինչը հնարավորություն է տալիս չեզոքացնել սպառնալիքը։


== Տես նաև ==
Հակահրթիռային պաշտպանություն


== Ծանոթագրություններ ==
Ջովանի Բոլդինի

Ջովանի Բոլդինի (իտալերեն՝ Giovanni Boldini, դեկտեմբերի 31, 1842(1842-12-31)[…], Ֆեռարա, Պապական մարզ - հունվարի 11, 1931(1931-01-11), Փարիզ), իտալացի գեղանկարիչ։ Ջովանին համարվում է 19-րդ դարավերջի և 20-րդ դարասկզբի լավագույն դիմանկարիչներից մեկը Իտալիայում։


== Կենսագրություն և արվեստ ==
Ջովանի Բոլդինին ծնվել է իտալական Ֆեռարա բնակավայրում 1842 թվականի դեկտեմբերի 31-ին, նկարչի ընտանիքում։ Սովորել է Ֆլորենցիայի նկարչական ակադեմայում։ 1869 թվականին աշխատել է Լոնդոնում։ Միացյալ Թագավորության մայրաքաղաքում նա հռչակվում է որպես հայտնի դիմանկարիչ։ 1872 թվականին հիմնավորվում է Փարիզում։ Այստեղ իր ստեղծագործությունները ցուցադրում է Փարիզյան սալոնում։ Ջովանին ընկերություն էր անում աշխարհահռչակ նկարիչներ Էդգար Դեգայի, Ջոն Սարջենտի և Պոլ Էլյոյի հետ։
Նկարել է «Հիանալի դարաշրջանի» կարկառուն ներկայացուցիչների դիմանկարները` Սառա Բեռնար, Ջուզեպպե Վերդի և այլք։
Ջովանի Բոլդինին իր ժամանակի ամենահայտնի և լավ վարձատրվող դիմնանկարիչներից մեկն է համարվում։
Փարիզում կայացած համաշխարհային ցուցահանդեսի ժամանակ Բոլդինին արժանացավ Գրան-պրիի (Փարիզ, 1889, 1900):


== Նկարներ ==

		
		
		
		
		
		


== Գրականություն ==
Camesasca, E. L’opera completa di Boldini. — Milano : Rizzoli, 1970.
Dini, P. Giovanni Boldini, 1842—1931: catalogo ragionato. — Torino : U. Allemandi, 2002.
Dini, Fr. Boldini, Helleu, Sem: protagonisti e miti della Belle Epoque. — Milano : Skira, 2006.


== Ծանոթագրություններ ==


== Արտաքին հղումներ ==
Работы в музеях мира
Картины online
Virtual Gallery and reference Archived 2021-03-02 at the Wayback Machine.
77 works by Giovanni Boldini
Giovanni Boldini. Capolavori e opere inedite dall'atelier dell'artista Archived 2018-08-27 at the Wayback Machine.
Giovanni Boldini at the John Singer Sargent Virtual Gallery
Giovanni Boldini at ArtCyclopedia
Giovanni Boldini Gallery Archived 2016-04-05 at the Wayback Machine.
The photo gallery with the best female portraits by Boldini
giovanniboldini.it Giovanni Boldini. Capolavori e opere inedite dall'atelier dell'artista
wikiart.org Growing public domain of Boldini's paintings
Video excerpt from the ballet Franca Florio, regina di Palermo ՅուԹյուբում
Էռնեստ Բիրզնիեկս-Ուպիտիս

Էռնեստ Բիրզնիեկս-Ուպիտիս (լատիշ․՝ Ernests Birznieks-Upītis, ապրիլի 6, 1871(1871-04-06), Zentene Parish, Լատվիա - դեկտեմբերի 30, 1960(1960-12-30), Ռիգա, Լատվիական ԽՍՀ, ԽՍՀՄ), լատվիացի գրող, թարգմանիչ։ Լատվիայի ԽՍՀ ժողովրդական գրող (1947 թ.)։


== Կենսագրություն ==
Էռնեստ Բիրզնիեկս-Ուպիտիսը ծնվել է 1871 թվականի ապրիլի 6-ին, Թեոդոր Բիրզնիեկսի ընտանիքում։ 1887-1889 թվականներին սովորել է Տուկումսկի քաղաքային դպրոցում, այնուհետև հանձնել է քննություն դասավանդման համար։ Որպես ազգային ուսուցիչ շատ է շրջել Լատվիայում, Ռուսաստանում և իր ստեղծագործություններում հմտորեն և մեծ սիրով ներկայացրել է աշխատավոր մարդկանց կյանքը։ Շարունակել է լատիշ գրող Ռուդոլֆ Բլաումանիսի ավանդույթները, իր պատմվածքներում ներկայացրել է շրջապատող իրականության ճշմարիտ ու իրատեսական արտացոլումը։ Նրա լավագույն պատմությունները նվիրված են գյուղացիությանը։ Մեծ վարպետությամբ նա ներկայացնում է աղքատ բանվորների, գյուղացիների, աշխատավորների ամբողջական պատկերը։ Նրա հերոսը փոքր, աչքի չընկնող, շահագործվող ու ճնշվող բանվորն է։
Հատկապես ուժեղ են 1905 թվականի հեղափոխությանը նվիրված Բիրզնիեկս-Ուպիտիսի ստեղծագործությունները, որտեղ նա հմտորեն ներկայացնում է հեղափոխության ժամանակ լատվիացի գյուղացիության ողբերգությունը։ Պատանիների համար գրված իր ստեղծագործություններում (հեքիաթներ, պատմվածքներ) Բիրզնիեկս-Ուպիտիսը ընթերցողին սովորեցնում է սիրել բնությունը, մարդուն, իր ժողովրդին։
Իր «Այդ օրերին» պատմվածքում անդրադարձել է 1905 թ․ Բաքվի և շրջակայքի հայերի կոտորածին։


== Մահը ==
Մահացել է 1960 թվականի դեկտեմբերի 30-ին։ Թաղված է Յուրմալայի Լիելուպես գերեզմանատանը։


== Ստեղծագործություններ ==
«Ուպիտիսի պատմվածքները» (1900 թ.)
«Առավոտից» (1912 թ.)
«Գորշ քարի պատմվածքները» (1914 թ.)
«Կովկասյան լեռներում» (1924 թ.)
«Կովկասյան պատմվածքներ» (1927 թ.)
«Նինայի հեքիաթները» (հ. 1-2, 1922-1924 թթ.)
«Մեր ընկերները» (1925 թ.)
«Պաստարինի օրագիրը» (1922 թ.)
«Պաստարինը դպրոցում» (1923 թ.)
«Պաստարինը կյանքում» (1924 թ.)


== Պարգևներ, մրցանակներ ==
«Երեք աստղ» IV աստիճանի շքանշան (1927 թ.)
Լատվիայի ԽՍՀ ժողովրդական գրող (1947 թ.)


== Հիշատակ ==
1972 թվականին գրողի հայրենիքում բացվել է նրա տուն-թանգարանը
1971 թվականին թողարկվել է Էռնեստ Բիրզնիեկս-Ուպիտիսին նվիրված ԽՍՀՄ նամականիշ
Տուկումսկի առաջին տարրական դպրոցը կոչվում է Էռնեստ Բիրզնիեկս-Ուպիտիսի անունով


== Գրականություն ==
Рига: Энциклопедия = Enciklopēdija «Rīga» / Гл. ред. П. П. Еран. — 1-е изд.. — Рига: Главная редакция энциклопедий, 1989. — С. 193. — 880 с. — 60 000 экз. — ISBN 5-89960-002-0


== Ծանոթագրություններ ==
Իբրաևո (գյուղ, Իշիմբայսկի շրջան)

Անվան այլ կիրառումների համար տե՛ս՝ ԻբրաևոԻբրաևո (ռուս.՝ Ибраево, բաշկիրերեն՝ Ибрай), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 87 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ացուգի

Ացուգի (ճապոներեն՝ 厚木市 -shi), քաղաք Ճապոնիայում՝ Հոնսյու կղզու Կանագավա պրեֆեկտուրայում։ Ունի հատուկ քաղաքի կարգավիճակ, որը Ճապոնիայում, որպես կանոն, շնորհվում է 200 հազարից ավելի բնակչություն ունեցող բնակավայրերին։ 2012 թվականի հունիսի տվյալներով Ացուգիում ապրում էր  224.462 մարդ։ Բնակչության խտությունը կազմել է 2.390 մարդ/կմ2, քաղաքի զբաղեցրած տարածքը՝ 93,83 կմ2։


== Պատմություն ==
1889 թ. ապրիլի 1 – Ացուգիի հիմնադրումը.
1955 թ. փետրվարի 1 – Ացուգին ընդարձակվել է՝ իր մեջ ներառելով Mutsuai (ճապ.՝ 睦合村), Koayu (ճապ.՝ 小鮎村), Tamagawa (ճապ.՝ 玉川村), Nanmouri (ճապ.՝ 南毛利村) գյուղերը և ստանալով քաղաքի կարգավիճակ։
1955 թ. հուլիսի 8 – քաղաքին միացել են ևս երկու գյուղ՝ Այկավան Aikawa (ճապ.՝ 相川村) և Էչին  Echi (ճապ.՝ 依知村):
1956 թ. սեպտեմբերի 30 – քաղաքն ավելի է ընդլայնվել՝ իր կազմում ընդգրկելով նաև Օգինո գյուղը Ogino (ճապ.՝ 荻野村).
2002 թ. - Ացուգիին շնորհվել է հատուկ քաղաքի (ճապոներեն՝ 特例市|tokurei-shi) կարգավիճակ՝ հաշվի առնելով, որ նրա բնակչության թվաքանակն անցել է 200 հազարից։Մինչև վերջին ժամանակներս Ացուգիում էր գտնվում ամերիկյան նավատորմի ռազմական հենակայանը՝  Naval Air Facility Atsugi-ն։ 


== Ժողովրդագրություն ==
Քաղաքի բնակչության թվաքանակի փոփոխությունները 1970–2015 թվականներին.


== Տնտեսություն ==
Ացուգին հայտնի է որպես Տոկիո-Յոկոհամա ագլոմերացիայի կազմի մեջ ընդգրկված արվարձան։ Այստեղ զարգացած են գյուղատնտեսական մթերքների մշակման, ավտոմեքենաշինական, էլեկտրատեխնիկայի արտադրության ճյուղերը։ Nissan Motors-ն Ացուգիում ունի դիզայներական կենտրոն, որ հիմնադրվել է 1982 թվականին։ Քաղաքում գործում են նաև Atsugi Technology Center և Atsugi Technology Center No. 2 տեխնոլոգիական կենտրոնները, որ պատկանում են հանրահայտ Սոնի ընկերությանը։ Բացի այդ, Ացուգիում են գտնվում Anritsu (яп.)ընկերության գլխավոր գրասենյակը, Nippon Telegraph and Telephone|NTT ընկերության գիտահետազոտական և զարգացման աշխատանոցները (լաբորատորիաները) և այլ հիմնարկ-ձեռնարկություններ։ 


== Քույր քաղաքներ ==
 – Յոկոտե, Ճապոնիա, 1985 թվականից
 – Աբասիրի, Հոկայդո, Ճապոնիա, 2005 թվականից
 – Նոր Բրիտանիա, Կոնեկտիկուտ, ԱՄՆ, 1983 թվականից
 – Յանչժոու, Չինաստան, 1984 թվականից
 – Գունփո, Հարավային Կորեա, 2005 թվականից


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
(ճապոներեն) պաշտոնական կայքէջը
Ախենի հաշտություն (այլ կիրառումներ)

Ախենի հաշտություն կարող է վերաբերել՝

Ախենի հաշտություն, 1668 թվականի հաշտությունը, որ վերջ դրեց Դեվոլյուցիոն պատերազմին (հոլ.՝ Devolutieoorlog)։
Ախենի հաշտություն, 1748 թվականի հաշտությունը, որ վերջ դրեց Ավստրիական ժառանգության համար պատերազմին։
Ախենի կոնգրեսի հաշտության պայմանագիրը, որը ստորագրվել է 1818 թվականին։
Իբիապաբայի գավառ

Իբիապաբայի գավառ (պորտ.՝ Microrregião da Ibiapaba), գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 284 972 մարդ 2006 թվականի տվյալով։ Զբաղեցված տարածքը 5071,142  կմ²։ Բնակչության խտությունը 56,2  մարդ/կմ²։


== Վիճակագրություն ==
Համախառն ներքին արտադրանքը կազմել է 551 946 315,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 025,44 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,623։


== Գավառի կազմ ==
Գավառի կազմի մեջ են մտնում հետևյալ համայնքները.

Կրոատա
Տիանգուա
Գոարապուավայի գավառ

Գոարապուավա (պորտ.՝ Microrregião de Guarapuava)՝ գավառ Բրազիլիայում, մտնում է Պարանա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 385 796 մարդ 2006 թվականի տվյալով։ Զբաղեցված տարածքը 16.100,863 կմ²։ Բնակչության խտությունը 24,0 մարդ/կմ²։


== Վիճակագրություն ==
Համախառն ներքին արտադրանքը կազմել է 3 200 625 869,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 505,92 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,739։


== Գավառի կազմ ==
Գավառի կազմի մեջ են մտնում հետևյալ համայնքները.

Կանդոյ
Տուրվու
Վիոլա Ամերդ

Վիոլա Պատրիսիա Ամերդ (գերմ.՝ Viola Patriessija Amherd, հունիսի 7, 1962(1962-06-07), Բրիգ, Բրիգ Գլիս), շվեյցարացի կին քաղաքական գործիչ, 2019 թվականից՝ Շվեյցարիայի դաշնային խորհրդի անդամ, Շվեյցարիայի Քրիստոնեական-դեմոկրատական ազգային կուսակցության ներկայացուցիչ։


== Կենսագրություն ==
Վիոլա Ամերդը ծնվել է 1962 թվականի կեսերին։ 1982 թվականին ավարտել է հայրենի քաղաքի Լատինական գիմնազիան։ Դրանից հետո ընդունվել է Ֆրիբուրի համալսարանի իրավագիտության ֆակուլտետ, որն ավարտել է 5 տարի անց՝ 1987 թվականին։ 1991 թվականից Բրիգում աշխատել է որպես իրավաբան և նոտար։
1992 թվականին դարձել է հայրենի քաղաքի քաղաքային խորհրդի անդամ։ 1996 թվականին դարձել է փոխնախագահ, իսկ 2000 թվականին՝ Բրիգի մունիցիպալիտետի նախագահ։ 2005 թվականի մայիսի 31-ից մինչև 2018 թվականի դեկտեմբերի 31-ը նա Շվեյցարիայի ազգային խորհրդարանի ստորին պալատի անդամ էր։
2018 թվականի դեկտեմբերի սկզբին Վիոլան ընտրվել է Շվեյցարիայի դաշնային խորհրդի անդամ։ Դեկտեմբերի կեսերին նշանակվել է պաշտպանության, քաղաքացիական պաշտպանության և սպորտի նախարարի պաշտոնում՝ դառնալով երկրում առաջին կինը, որը ղեկավարել է այդ նախարարությունը։ Դաշնային խորհրդում Վալե կանտոնից եղել է առաջին կինը։ 2019 թվականի հունվարի 1-ից անցել է իր պարտականությունների կատարմանը։


=== Անձնական կյանք ===
Ամուսնացած չէ, բնակվում է հայրենի քաղաքում։


== Ծանոթագրություններ ==


== Արտաքին հղումներ ==
Պրոֆիլը Շվեյցարիայի խորհրդարանի կայքում(անգլ.)
Ֆերան

Ֆերան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում: Գտնվում էր Ալաշկերտի դաշտում, Ամատ գյուղից 5 կմ հյուսիս, Երիցու գյուղից արևելք, Ալաշկերտ քաղաքից 12 կմ հարավ-արևելք:
Գյուղն ուներ լավ վարելահողեր:


== Բնակչություն ==
1878 թվականին ուներ 98 հայ և քուրդ բնակիչ: XX դարի սկզբին ուներ 27 տուն քուրդ բնակիչ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վարդգես Ղուլյան

Վարդգես Սերոբի Ղուլյան (մարտի 9, 1944, գյուղ Կարմիր (այժմ՝ Ճամբարակ՝ Հայաստան Գեղարքունիքի մարզ)), վիրաբույժ։ Հայաստանի զինված ուժերի բժշկական ծառայության մայոր (2000 թվական)։


== Կենսագրություն ==
Ավարտել է Երևանի պետական բժշկական համալսարանը (1966 թվական)։ 1967-1997 թվականներին աշխատել է Տաջիկստանում, Հայաստանի Սպիտակի, Ճամբարակի կենտրոնական շրջանային, Լուսակերտի հանրապետական ֆիզիոթերապևտիկ հիվանդանոցներում։
1991 թվականից ծառայում է Հայաստանի զինված ուժերում, 1997 թվականից՝ Երևանի կենտրոնական զինվորական կլինիկական, ապա՝ կայազորային հոսպիտալների բաժանմունքների պետ։
1988 թվականին կամավոր մեկնել է Ճամբարակ, բուժել է վիրավոր և հիվանդ ազատամարտիկների ու խաղաղ բնակիչների։
Արուն (Կոսի վտակ)

Արուն (Չինաստանում՝ Պունգչու, նեպալ.՝ अरुण नदी), գետ Նեպալի արևմուտքում և Տիբեթի ինքնավար շրջանի հարավում։
Սկիզբ է առնում Չինաստանի Տիբեթի ինքնավար շրջանի Շիգաձե օկրուգի Նյալամ գավառում, այնուհետև հոսում է Տինգրի և Դինգգյո գավառներով։ Արունը հատում է Նեպալի սահմանը Հիմալայների գլխավոր լեռնաշղթայում, Մակալու և Կանչենջանգա լեռնային մասսիվների միջև։Սահմանի տարածքում գետի բարձրությունը ծովի մակարդակից կազմում է մոտ 3500 մ, իսկ մոտակա լեռներինը հասնում է 8500 մետրի, ինչը Արուն գետի հովիտը դարձնում է ամենախորերից մեկը աշխարհում։
Արունը Նեպալի խոշորագույն գետն է, որը անցնում է Հիմալայներով։ Արունի ավազանը զբաղեցնում է Սանթ Կոսի գետի ավազանի ավելի քան կեսը, սակայն գետի հոսքի միայն մեկ չորրորդն է նրանը։ Դա բացատրվում է այն բանով, ավազանի 80 %–ը գտնվում Հիմալայների անձրևային ստվերում։ Տեղումների միջին քանակը ավազանի տիբեթական մասում չի գերազանցում 300 մմ–ը ։ Հիմալայներից անցումից հետո գետը զգալիորեն ավելի ջրառատ է դառնում, քանի որ այնտեղ տիրում է արևմտյան Նեպալի խոնավ մուսսոնային կլիմայի ազդեցությունը։ Արունի ավազանի ռելիեֆը Չինաստանի սահմանից դեպի հարավ լեռնային է, խիստ բաժանված գետահովիտներով։ Այդ շրջանը առանձնանում է բարձր սեյսմիկ ակտիվությամբ։ Արունի ավազանի շրջանում է ապրում է գրեթե կես միլիոն մարդ, նրանց մեծամասնությունը ապրում է գետի հոսանքի ստորին մասում, 300-ից 1000 մետր բարձրության վրա։
Արունը միախառնվում է Սուն Կոսի գետը և ձևավորվում է Սափթ Կոսի հետը։ Սափթ Կոսի գետի ծախսի 37 %֊ը պատկանում է Արունին, Սուն Կոսիի՝ 44 %, իսկ Թամուրինը՝ 19 %։


== Ծանոթագրություններ ==
Արցախի նախագահական ընտրություններ (1997)

ԼՂՀ նախագահական ըտնտրություններ (1997), արտահերթ նախագահական ընտրությունները Արցախի Հանրապետությունում, որը կայացել է 1997 թվականի սեպտեմբերի 1-ին։ Արդյունքում քվեների մոտ 89%-ը ստանալով հաղթել է անկուսակցական Արկադի Ղուկասյանը։


== Արդյունքներ ==


== Ծանոթագրություններ ==
Ֆրիքենհաուզեն (Վյուրտեմբերգ)

Ֆրիքենհաուզեն (Վյուրտեմբերգ)  (գերմ.՝ Frickenhausen (Württemberg)), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 8760 մարդ է (2010 թվականի դեկտեմբերի 31–ի տվյալներով։ Զբաղեցնում է 11.35 կմ² տարածք։ Պաշտոնական կոդը՝ 08 1 16 020:
Կոմունան բաժանվում է 3 քաղաքային համայնքների։


== Գրականություն ==
Hans Schwenkel: Heimatbuch des Kreises Nürtingen. Band 2. Würzburg 1953, S. 223-243.
Sönke Lorenz und Andreas Schmauder (Hrsg.)։ Frickenhausen, Tischardt, Linsenhofen – Aus neun Jahrhunderten Ortsgeschichte. Gemeinde Frickenhausen 2000, ISBN 3-00-006828-7.
Peter Löffelad: Die Flurnamen der Gemeinde Frickenhausen. PL-Verlag, Spraitbach 2010, 200 Seiten, ISBN 978-3-9813258-7-4.
Der Landkreis Esslingen - Hrsg. vom Landesarchiv Baden-Württemberg i.V. mit dem Landkreis Esslingen, Jan Thorbecke Verlag, Ostfildern 2009, ISBN 978-3-7995-0842-1, Band 1, Seiten 546–561.


== Ծանոթագրություններ ==


== Արտաքին հղումներ ==
պաշտոնական կայք
Offizielle Website der Gemeinde